b'\n_START_ARTICLE_\nMS-DOS\n_START_SECTION_\nIstorija\n_START_PARAGRAPH_\nTai viena i\xc5\xa1 labiausiai 1980-1990 m. naudot\xc5\xb3 DOS \xc5\xa1eimos operacini\xc5\xb3 sistem\xc5\xb3. Ji buvo naudojama Intel 8086 ir analogi\xc5\xa1kus procesorius turin\xc4\x8diuose asmeniniuose kompiuteriuose. \xc5\xa0i\xc4\x85 operacin\xc4\x99 sistem\xc4\x85 v\xc4\x97liau pakeit\xc4\x97 grafin\xc4\x99 vartotojo s\xc4\x85saj\xc4\x85 (angl. GUI - graphical user interface) turin\xc4\x8dios operacin\xc4\x97s sistemos, daugiausiai \xc4\xafvairios Microsoft Windows operacin\xc4\x97s sistemos versijos. Prad\xc5\xbeioje \xc5\xa1i operacin\xc4\x97 sistema buvo \xc5\xbeinoma kaip QDOS (angl. Quick and Dirty Operating System) arba 86-DOS._NEWLINE_MS-DOS buvo naudojama suderinamuose su IBM PC kompiuteriuose, o IBM PC kompiuteriuose buvo naudojama pervardinta \xc5\xa1ios operacin\xc4\x97s sistemos versija PC-DOS.'